tádr̥tūnprā́janayadr̥túbhirvaí sayúgbhūtvā prā́janayatsajū́rvidhā́bhirityā́po vaí vidhā́ adbhirhī̀daṃ sárvaṃ víhitamadbhirvaí sayúgbhūtvā prā́janayatsajū́rdevairíti táddevānprā́janayadyáddevā ítyācákṣate sajū́rdevaírvayonādhairíti prāṇā vaí devā́ vayonādhā́ḥ prāṇairhī̀daṃ sárvaṃ vayúnaṃ naddhamátho chándāṃsi vaí devā́ vayonādhāśchándobhirhī̀daṃ sárvaṃ vayúnaṃ naddhám prāṇairvaí sayúgbhūtvā prā́janayadagnáye tvā vaiśvānarāyéti saṃvatsaro vā́ agnírvaiśvānaráḥ saṃvatsaréṇa vaí sayúgbhūtvā prā́janayadaśvínādhvaryū́ sādayatāmiha tvétyaśvíbhyāṃ vaí sayúgbhūtvā prā́janayat